**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 22/12/2021**

 **Αριθμ. Πρωτ.: 24028**

**ΑΠΟΣΠΑΣΜΑ**

**Από το πρακτικό της αριθμ. 40ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 374**

**Έγκριση Πρωτοκόλλου Προσωρινής & Οριστικής Παραλαβής του έργου :**

**« ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΑ 29 ΚΑΙ 30.09.2018».**

 Στη Λιβαδειά σήμερα 20η Δεκεμβρίου 2021 ημέρα Δευτέρα και ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 23660/16-12-2021 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα επτά (7) εκ των οποίων και ένα αναπληρωματικό μέλος , ήτοι:

 **ΠΑΡΟΝΤΕΣ ΑΠΟΝΤΕΣ**

 1.Ταγκαλέγκας Ιωάννης – Πρόεδρος 1. Καλογρηάς Αθανάσιος

 2.Σαγιάννης Μιχαήλ (αναπλ/κό μέλος) 2. Παπαϊωάννου Λουκάς

 3.Νταντούμη Ιωάννα 3. Καραμάνης Δημήτριος . 4. Καράβα Χρυσοβαλάντου - Βασιλική Αν και είχαν νόμιμα προσκληθεί

 5. Μερτζάνης Κωνσταντίνος

 6. Καπλάνης Κωνσταντίνος

 7. Μπράλιος Νικόλαος

 Ο Προέδρος της Οικονομικής Επιτροπής εισηγούμενος το 6ο θέμα της ημερήσιας διάταξης (7ο στην αρ. πρωτ. 23660/16-12-2021 πρόσκληση) έθεσε υπόψη των μελών το με αριθ. πρωτ. 23464/14-12-2021 έγγραφο της Δ/νσης των Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

 ***ΙΣΤΟΡΙΚΟ ΤΟΥ ΕΡΓΟΥ***

 *Αντικείμενο του έργου είναι η αποκατάσταση των ζημιών που προκλήθηκαν από την θεομηνία (Ζορμπάς) στις 29 και 30-09-2018 στις Τοπικές Κοινότητες Ανθοχωρίου και Προφήτη Ηλία.*

*Συνοπτικά, εκτελέσθηκαν οι εξής εργασίες:*

1. *Τοποθέτηση πλαστικών σωλήνων δομημένου τοιχώματος σε μήκος 1.660 μέτρων για την αποφυγή των εκτεταμένων διαρροών που παρουσιάζονται στον αρδευτικό τσιμενταύλακα, στην Τοπική Κοινότητα Προφήτη Ηλία.*
2. *Κατασκευή δέκα (10) φρεατίων από οπλισμένο σκυρόδεμα C20/25 , διατομής 1,20Χ1,20μ*
3. *Επίστρωση με υλικό λατομείου μεταβλητού πάχους σε μήκος 500,00 μέτρα στην Τοπική Κοινότητα Ανθοχωρίου.*

 *Με την υπ’ αριθμό 86/2018 μελέτη προϋπολογισμού 100.000,00€ με ΦΠΑ 24%, συντάχθηκε από την Τεχνική Υπηρεσία του Δήμου Λεβαδέων μαζί με όλα τα τεύχη και σχέδια που την συνοδεύουν.*

 *Με την υπ΄ αριθμό 26/2019 απόφαση του Δημοτικού Συμβουλίου εγκρίθηκε η υπ΄ αριθμό 86/2018 μελέτη της Τεχνικής Υπηρεσίας.*

 *Με το υπ’ αριθμό 26450/23-10-2018 έγγραφο ο Δήμος Λεβαδέων αιτήθηκε προς το Υπουργείο Εσωτερικών από το πρόγραμμα πρόληψης και αντιμετώπισης ζημιών και καταστροφών που προκαλούνται από θεομηνίες στους ΟΤΑ Α και Β βαθμού της χώρας την χρηματοδότηση του εν λόγω έργου.*

 *Με την υπ’ αριθμό 3066/15-1-2019 απόφαση του Υπουργείου εσωτερικών ο Δήμος Λεβαδέων χρηματοδοτείται με το ποσό των 70.000€ σε βάρος πιστώσεων του έργου 2003ΣΕ05500005.*

 *Με την υπ’ αριθμό 54/26-3-2019 απόφαση της Οικονομικής επιτροπής εγκρίθηκε η διενέργεια ηλεκτρονικού διαγωνισμού και καθορίστηκαν οι όροι Διακήρυξης.*

 *Με την απόφαση 107/2019 της Οικονομικής Επιτροπής εγκρίθηκε το Πρακτικό I της ηλεκτρονικής δημοπρασίας με Α/Α ΕΣΗΔΗΣ 81257 με το σύστημα δημοπρασίας «επί μέρους ποσοστά έκπτωσης για κάθε ομάδα τιμών ομοειδών εργασιών του τιμολογίου» άρθρο 95 παρ.2(α) του Ν. 4412/2016, για την ανάδειξη αναδόχου του έργου της επικεφαλίδας.*

 *Με την απόφαση 201/2019 της Οικονομικής Επιτροπής εγκρίθηκε το Πρακτικό II του Διαγωνισμού του έργου και κατακυρώθηκε το αποτέλεσμα της διενεργήσας δημοπρασίας*

 *Με το υπ΄ αριθμό 28533/19.12.2019 έγγραφο υπογράφθηκε η σύμβαση μετά του Δήμου Λεβαδέων και του Οικονομικού φορέα με χρονοδιάγραμμα υλοποίησης του έργου έξι (6) μήνες από την υπογραφή της σύμβασης .*

 *Με το υπ’ αριθμόν 9680/27-05-2020 έγγραφο εκδόθηκε η Βεβαίωση περαίωσης των εργασιών του έργου.*

 *Το έργο χρηματοδοτήθηκε από πιστώσεις του Υπουργείου Εσωτερικών από το πρόγραμμα πρόληψης και αντιμετώπισης ζημιών και καταστροφών που προκαλούνται από θεομηνίες στους Ο.Τ.Α. Α’ και Β’ βαθμού της χώρας*

 *Με την υπ΄ αριθμόν 83 /2021(ΑΔΑ:65ΧΩΛΗ-ΦΘΑ) Απόφαση του Δημοτικού Συμβουλίου συγκροτήθηκε η Επιτροπή Προσωρινής και Οριστικής Παραλαβής του έργου .*

*Η συγκροτηθείσα Επιτροπή αφού έλεγξε ποσοτικά κατά το εφικτό, ήτοι σποραδικά και δειγματοληπτικά, τις εργασίες με τιμές μονάδας σύμφωνα με την τεχνική περιγραφή και τα σχέδια της μελέτης, διαπίστωσε ότι έχουν περιληφθεί στις αναλυτικές επιμετρήσεις και τα σχετικά Πρωτόκολλα Παραλαβής Αφανών Εργασιών και ότι είναι σύμφωνες με την Τελική Επιμέτρηση. Προχώρησε στην συνέχεια κατά το εφικτό στον ποιοτικό έλεγχο των παραλαμβανομένων εργασιών και διαπίστωσε ότι αυτές εκτελέσθηκαν έντεχνα και σύμφωνα με τα συμβατικά σχέδια και τεύχη της μελέτης και βρίσκονται σε καλή κατάσταση. Κατόπιν τούτου παρέλαβε τις εργασίες του εν λόγω έργου, όπως αναγράφονται στο παρόν και αναφέρονται στην τελική επιμέτρηση του έργου .*

*Η Επιτροπή αφού σύγκρινε την ημερομηνία περαίωσης του έργου με την αντίστοιχη συμβατική προθεσμία διαπίστωσε ότι το έργο περαιώθηκε εμπρόθεσμα και ότι έχει παρέλθει ο χρόνος εγγύησης ώστε η παραλαβή να θεωρείται οριστική .*

*Η Επιτροπή προέβη βάσει των διατάξεων των άρθρων 171 και 172 του Ν.4412/2016 περί εκτελέσεως των Δημοσίων Έργων καθώς και το άρθρο 136 του Ν. 4070/2012 , στην Προσωρινή & Οριστική Παραλαβή του έργου και συνέταξε και υπέγραψε το εν λόγω Πρωτόκολλο Προσωρινής & Οριστικής Παραλαβής του έργου : « ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΑ 29 ΚΑΙ 30.09.2018 » στις δύο Δεκεμβρίου 2021 (02.12.2021)*

 *Κατόπιν όλων των ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 παρ. περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης»,*

*καλούνται τα μέλη της Οικονομικής Επιτροπής του Δήμου Λεβαδέων όπως αποφασίσουν για την έγκριση του Πρωτοκόλλου Προσωρινής & Οριστικής Παραλαβής του έργου : «**ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΑ 29 ΚΑΙ 30.09.2018 » , όπως προβλέπεται από τον νόμο, ( συνδυασμός των διατάξεων του Ν. 3669/2008 άρθρο 75, Π.Δ. 609/1985, άρθρο 53 παράγραφος 1, Π.Δ. 171/1987 άρθρο 16 και του Ν. 2229/1994 άρθρο 2 παράγραφος 17 και τις διατάξεις των άρθρων 170 και 172 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136.*

 Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

 Ν.3852/2010

- Το υπ΄ αρ. πρωτ. 23464/14-12-2021 έγγραφο της Δ/νσης Τεχνικών Υπηρεσιών του Δήμου Λεβαδέων

-Την 201/2019 (ΑΔΑ: ΩΟ3ΙΩΛΗ-Χ9Υ) απόφασή της

- την 83/2021 (ΑΔΑ:65ΓΧΩΛΗ-ΦΘΑ)απόφαση του Δημοτικού Συμβουλίου

-το από 02-12-2021 Πρωτόκολλο Προσωρινής και Οριστικής Παραλαβής του έργου **:**

« ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΑ 29 ΚΑΙ 30.09.2018», που είχε διανεμηθεί

-Τις διατάξεις του Ν. 3669/2008 άρθρο 75, Π.Δ. 609/1985, άρθρο 53 παράγραφος 1, Π.Δ. 171/1987 άρθρο 16 και του Ν. 2229/1994 άρθρο 2 παράγραφος 17

-Τις διατάξεις των άρθρων 171 και 172 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136)

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

 Εγκρίνει το από 02-12-2021 Πρωτόκολλο Προσωρινής και Οριστικής Παραλαβής της δημόσιας σύμβασης: « ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΑ 29 ΚΑΙ 30.09.2018» , που παρέλαβε η επιτροπή που έχει ορισθεί με την 83/2021 (ΑΔΑ:65ΓΧΩΛΗ-ΦΘΑ)απόφαση του Δημοτικού Συμβουλίου.

**Η απόφαση πήρε αριθμό 374/2021.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 22-12-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 **ΤΑ ΜΕΛΗ**

1.Σαγιάννης Μιχαήλ

2.Νταντούμη Ιωάννα

3.Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

 4.Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος